8 8 LENTSWE LE BUILWENG ho abjoa. Oh, ke ke tšepa le sa tl o fosa hoo. Haeba o tiile ka Molimo, Molimo o tiile ka Lentsoe la Oona. O mpa a emetse ho u hlahlōba. O e entse ka makhetlo. Ha re khutleleng lebaka le le leng kapa a mabeli. 48 Ha re hopoleng bana ba Baheberu. Ba ne ba sa lokela ho khumamèla sesèto. Molimo o no o ba tšepa. Me hoba ba utloe o ba tla ea sebōping sa mollo, ba itse, Molimo oa rōna o khona ho re loèla sebōping sena. Empa leha A sa etse, ha re khumamèle lisèto tsa lona. Ua bona, keha ba tiile me ba kholisèhile ka Molimo. 49 Ba Mo tsebile e le Jehova. Ba Mo tsebile a arabèla thapelo. Empa hore O e entse lebakeng la bona, kapa che, e tlamehile e be e le molemong. Ka baka leo ba hlahisa polelo ea bona, ba ipolela libe tsa bona, me ba tsamaea ba kenella lefu. 50 Eitseha ba tloha ba kena sebōping sa mollo, ba itsebile ba tiile, hore, efèla ha Molimo o ba lumella ho cha lore, O tla boela a ba tsosa, tsohong. Keha ba kholisèhile ka Molimo, kaha ba tsebile Molimo o tla sebetsa sohle molemong oa bona. Me ha re fèla re kholisèhile ka Molimo, re tseba Molimo o sebetsa tsohle molemong oa rōna. 51 Ka hona, ba hlahisitse polelo e le ngoe. Keha ba kholisèhile, me ba kena hantle sebōping sa mollo. Me Molimo oa ba lumella ho itsamaela mono; a lutse, a ba shebeletse. A batlile ho bona karabèlo ea bona. 52 Enere, morena ha a re, Na le khumamè ha terompeta e letsoa? Ba re, Che. Ha rea ka ra khumama. Ke eo tumelo ea lona, e tiisitse ka thata. Be, ka hona, haeba le sa khumama, le tseba taèlo ea ka. E, re tseba taèlo ea hao. Taèlo ea ka e laetse sebōpi ho besoa hasupa ho feta mehleng, me ke tla le lahlela ka mono. Na joale le batla ho khumama? Che. Re ke ke ra khumama. Ke eo tumelo ea bona. 53 Molimo o re, Be, Ke tla bona seo ba se etsang ka eona. Ke tla bona karabèlo ea tumelo ea bona. 54 Ka hona a re, Ba tlameng matsoho, le ba tlame maoto, le ba tataisetse sebōping. Me eaba ba nyolohela sebōping seo, lebatama la mollo le ba otla lifahlehong. Molimo o ntse o eme, o e shebeletse. Empa ba kholisèhile hobane E ne e le Molimo. Ba ne ba ipoletse. Ba lokisitse tsohle, tseo ba li tsebileng. Ba kholisèhile hobane E ne e le Molimo.